OzLabs/hebrew-wiki-articles huggingface dataset:
ספנסר (דמות)

ספנסר (באנגלית: Spenser) הוא דמות בדיונית של חייל לשעבר וחוקר פרטי, הוא הפרוטגוניסט של סדרת ספרי מתח בלשיים פרי עטו של הסופר רוברט ב. פארקר.

== רקע ==
רוברט ב. פארקר הוא סופר בלשי אמריקני הכותב בסגנון של הבלש הפרטי הקשוח (Private Eye או Hard Boiled Detective). הוא נולד במסצ'וסטס, בשנת 1932. שירת כחייל חי"ר בצבא ארצות הברית ולחם במלחמת קוריאה. פארקר למד ספרות אנגלית באוניברסיטת בוסטון. ספרו הראשון יצא לאור בשנת 1971. הוא פרסם למעלה מ-50 ספרים, אשר כעשרה מהם הופיעו בתרגום עברי. 40 מספריו עסקו בגיבורו הקבוע - ספנסר.

==ביוגרפיה דמיונית==
ספנסר הוא חוקר פרטי אשר גדל בויאומינג, ובטרם למד בקולג' שירת בצבא ארצות הברית באוגדת חיל הרגלים הראשונה, ולחם במלחמת קוריאה. בעת לימודיו האקדמאיים היה בנבחרת האיגרוף של הקולג'. בהמשך דרכו שירת כבלש משטרה, פרש ונעשה לבלש פרטי. את חייו הוא מחלק עם סוזן סילברמן, פסיכולוגית המרצה באוניברסיטת הרווארד, ולו שותף, הוק שמו. ספנסר והוק הכירו בעת שספנסר היה מתאגרף, ופעם אחת אף נאבקו זה בזה בזירת האיגרוף. הוק, אשר שירת בלגיון הזרים הצרפתי, הוא כל מה שספנסר לא – גבוה, שחור, ושתקן. הוא בעל ראייה חדה וזיכרון מעורר השתאות לפרטים הקטנים. הוא מתואר אמנם כאיש ציני וקשוח; אך מעבר לחיצוניות זאת מסתתר אדם טוב לב ונדיב, המעוניין להילחם ברע, ולהחזיר לעולם את הטוב והצודק שבו. לאורך סדרת הספרים הוא מתגלה כאיש פעולה ובשעת הצורך אף איש אגרוף, וצלף הבקיא היטב בשימוש באקדח ורובה. שמו הפרטי של ספנסר לא מוזכר באף אחד מספרי הסדרה.

בסך הכול נכתבו בסדרת ספנסר 40 ספרים. בשנות ה-80 עובדו ספריו של פארקר אודות ספנסר לסדרת הטלוויזיה "Spenser for hire" בכיכובו של רוברט יוריק כספנסר, ששודרה ברשת ABC ובהמשך גם למספר סרטי טלוויזיה. בשנת 2020 יצא הסרט הצדק של ספנסר בכיכובו של מארק וולברג כספנסר.

==מספרי הסדרה==
* "אילוף סוסון ים", זמורה ביתן, 1992 (Taming a Sea Horse)
* "מלכים ונסיכים חיוורים", זמורה ביתן, 1994 (Pale Kings and Princes)
* "בובת נייר", הוצאת אור-עם, 1994 (Paper Doll)
* "צל מהלך", הוצאת אור-עם, 1995 (Walking Shadow)
* "חטאים קטנים", זמורה ביתן, 2001 (Small Vices).
* "דמי שתיקה", זמורה ביתן, 2002 (Hush Money).
* "ירייה לא מכוונת", זמורה ביתן, 2002 (Potshot)
* "מי ירה בהאגר מאגר", זמורה ביתן, 2002 (Hugger Mugger). תרגמה מאנגלית: רחל אופי בירן.
* "האלמנה העליזה", זמורה ביתן, 2003 (Widow's Walk)

==קישורים חיצוניים==
* 
* 
* 
* 
* משה דור, [http://www.jpress.nli.org.il/Olive/APA/NLI_heb/SharedView.Article.aspx?href=MAR%2F1986%2F11%2F10&id=Ar06501&sk=0F43123A בלש פרטי ושמו ספנסר], מעריב, 11 בנובמבר 1986
* יריב בן- אליעזר, [http://www.jpress.nli.org.il/Olive/APA/NLI_heb/SharedView.Article.aspx?href=MAR%2F1987%2F01%2F27&id=Ar01809&sk=AED23E07 מרקחת מטופשת ורדודה], מעריב, 27 בינואר 1987

==הערות שוליים==

קטגוריה:דמויות ספרותיות 
קטגוריה:דמויות טלוויזיוניות 
קטגוריה:ספרות בלשית
קטגוריה:חוקרים פרטיים בדיוניים
קטגוריה:ספרי רוברט ב. פארקר
רוברט ב. פארקר

רוברט בראון פארקר (באנגלית: Robert Brown Parker; 17 בספטמבר 1932 - 18 בינואר 2010) היה סופר בלשי אמריקאי, אשר כתב בסגנון של הבלש הפרטי הקשוח (Private Eye או Hard Boiled Detective).

== חייו ==
פארקר נולד במסצ'וסטס, בשנת 1932. שירת כחייל חי"ר בצבא ארצות הברית ולחם במלחמת קוריאה. פארקר למד ספרות אנגלית באוניברסיטת בוסטון. ספרו הראשון יצא לאור בשנת 1971. הוא פרסם למעלה מ-50 ספרים, אשר כעשרה מהם הופיעו בתרגום עברי. 40 מספריו עסקו בגיבורו הקבוע - החוקר פרטי ספנסר. ספריו האחרים עסקו בגיבורו, מפקח המשטרה ג'סי סטון, החוקרת הפרטית סאני רנדל וכן במערב הפרוע. בשנת 1989 נבחר פארקר על ידי בעלי העיזבון הספרותי של ריימונד צ'נדלר להשלים את כתיבת הרומן האחרון של צ'נדלר, "Poodle Springs". הסופר הספיק לכתוב רק ארבעה פרקים מתוך הספר לפני מותו בשנת 1959. הספר אף עובד לסרט טלוויזיה בכיכובו של ג'יימס קאן כפיליפ מרלו.

הגיבור העיקרי שיצר פארקר הוא ספנסר, אשר שירת בצבא ארצות הברית באוגדת חיל הרגלים הראשונה, ולחם במלחמת קוריאה. בהמשך דרכו שירת כבלש משטרה, פרש ונעשה לבלש פרטי. את חייו הוא מחלק עם סוזן סילברמן, פסיכולוגית המרצה באוניברסיטת הרווארד, ולו שותף, הוק שמו. ספנסר והוק הכירו בעת שספנסר היה מתאגרף, ופעם אחת אף נאבקו זה בזה בזירת האיגרוף. הוק, אשר שירת בלגיון הזרים הצרפתי, הוא כל מה שספנסר לא – גבוה, שחור, ושתקן. הוא מתואר אמנם כאיש ציני וקשוח; אך מעבר לחיצוניות זאת מסתתר אדם טוב לב ונדיב, המעוניין להילחם ברע, ולהחזיר לעולם את הטוב והצודק שבו. לאורך סדרת הספרים הוא מתגלה כאיש פעולה ובשעת הצורך אף איש אגרוף, וצלף הבקיא היטב בשימוש באקדח ורובה. בשנות השמונים עובדו ספריו של פארקר אודות ספנסר לסדרת הטלוויזיה "Spenser for hire" בכיכובו של רוברט יוריק כספנסר, ששודרה ברשת ABC ובהמשך גם למספר סרטי טלוויזיה.

==מספריו ==
* "אילוף סוסון ים", זמורה ביתן, 1992 (Taming a Sea Horse)
* "מלכים ונסיכים חיוורים", זמורה ביתן, 1994 (Pale Kings and Princes)
* "בובת נייר", הוצאת אור-עם, 1994 (Paper Doll)
* "צל מהלך", הוצאת אור-עם, 1995 (Walking Shadow)
* "חטאים קטנים", זמורה ביתן, 2001 (Small Vices).
* "דמי שתיקה", זמורה ביתן, 2002 (Hush Money).
* "ירייה לא מכוונת", זמורה ביתן, 2002 (Potshot)
* "מי ירה בהאגר מאגר", זמורה ביתן, 2002 (Hugger Mugger)
* "האלמנה העליזה", זמורה ביתן, 2003 (Widow's Walk)

== ראו גם ==
* ערכים על ספרי רוברט ב. פארקר

==קישורים חיצוניים==

* 

* 
* 
* 
* 
* 
* 
* 
* 
* 
* 
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:סופרי מתח ואימה אמריקאים
קטגוריה:בוגרי מכללת קולבי
קטגוריה:בוגרי אוניברסיטת בוסטון
קטגוריה:זוכי פרס אדגר
קטגוריה:אמריקאים שנולדו ב-1932
קטגוריה:אמריקאים שנפטרו ב-2010
כריש שונית קריבי

כריש שונית קריבי (שם מדעי: Carcharhinus perezi) הוא כריש ממשפחת הכרישיים הנפוץ בקרבת החוף האטלנטי של אמריקה מפלורידה ועד ברזיל הוא הכריש הנפוץ ביותר בים הקריבי.
כריש שונית קריבי
כריש שונית קריבי הוא בעל גוף חזק ויעיל. מין זה אינו יוצא דופן משאר מין הכרישים. מאפיין בולט אצל מין זה הם סנפיריו הכהים. גודלו של כריש שונית קריבי הוא עד 3 מטר.
כריש שונית קריבי ניזון מדגים ומדיונונים ורודף בדרך כלל אחר טרפם בקרקעית הים או במערות פנימיות.

==ביבליוגרפיה==
ספר: Shark!, Jeffrey L. Rotman

==קישורים חיצוניים==

== הערות שוליים ==

קטגוריה:טקסונים שתוארו בידי פיליפ פואיי
קטגוריה:כרישיים
קטגוריה:מגה-פאונה של האוקיינוס האטלנטי
קטגוריה:בעלי חיים שתוארו ב-1876
מלגז

מלגז בסירת משוטים
חתירה ספורטיבית]]

בסירת משוטים, מלגז (באנגלית: ) הוא מתקן המחבר את המשוט לסירה. בזמן החתירה בסירה המלגז משמש כציר, וכך, הכוח שמפעיל החותר על המים באמצעות המשוט מועבר דרך המלגז אל הסירה.

בסירת משוטים רגילה מבנה המלגז הוא כעין מזלג דו-שיני בעל רגל אחת. המלגז מותקן בתוך כנה ייעודית בלזבזת הסירה, אליה נכנס צוואר המלגז. המשוט מותקן בין שתי הקרניים. מקובל לאבטח את המלגז לגוף הסירה באמצעות חבל אבטחה, וזאת על מנת למנוע את אובדנו במקרה שהוא מתנתק מן הכנה, או במקרה של התהפכות הסירה. המלגז עשוי בדרך כלל ממתכת או סגסוגת עמידה לחלודה כגון פליז, קופרניקל או פלדה בלתי מחלידה.

<gallery>
קובץ:Oarlock-parts-hebrew.svg|חלקי המלגז
</gallery>

בסירת חתירה ספורטיבית ("חתירה אקדמית"), המלגז הוא מסגרת ריבועית קשיחה הניתנת לנעילה. המלגז מותקן בקצה זרוע המשתרעת אל מחוץ לדופן הסירה הנקראת "שֶׁלַח" או "מִלְבָּרִית" (באנגלית: ). מכיוון שסירות חתירה ספורטיביות הן צרות ביותר, הרחקת נקודת הציר מן החותר מעניקה מנוף גדול יותר, ומאפשרת שימוש במשוטים ארוכים יותר.

== ראו גם ==
* משוט
* חתירה (ספורט)
* תלת-חתרית

== קישורים חיצוניים ==

*

== הערות שוליים ==

קטגוריה:כלי שיט 
קטגוריה:ימאות
יונצ'ה חריסטובסקי

יוֹנְצֶ'ה חְרִיסְטוֹבְסְקִי (במקדונית: Јонче Христовски; 1931, ביטולה, ממלכת יוגוסלביה – 15 באפריל 2000, סקופיה, מקדוניה) היה זמר, מלחין וכוריאוגרף מקדוני, מן הבולטים והחשובים שבזמרי ויוצרי הפולק והמוזיקה העממית של מקדוניה.

חריסטובסקי נודע בסגנונו הייחודי בחייו ובהופעותיו. הוא נהג להשליך את מעילו לקהל בעת הופעותיו, ולנשק את רצפת הבמה. שיריו הבליטו פטריוטיות למולדתו ותושביה, לצד שירי אהבה. ב-1963 שכל את רעייתו ברעידת האדמה בסקופיה ונותר לגדל את שתי בנותיו. שנה לאחר האסון כתב והלחין את שירו הנודע ביותר "נערה מקדונית" (במקדונית: Македонско девојче), שהיה לאחד משירי הפולק המזוהים ביותר עם מקדוניה וזכה למאות ביצועים ובכלל זה במספר שפות בנוסף למקדונית, כגון באיטלקית, בספרדית, בדנית וביפנית. בהמשך, כתב חריסטובסקי שורה ארוכה של שירים שזכו להצלחה רבה במולדתו וחלקם אף מחוצה לה, זכו לעיבודים וביצועים רבים, וקיבעו את מעמדו בזמר העממי המקדוני. יונצ'ה חריסטובסקי הלך לעולמו בסקופיה ב-2000 והוא בן 69.

ב-2002 הוקם בסקופיה "האנסמבל על שם יונצ'ה חריסטבסקי", המונה 150 חברים ומופיע ברחבי אירופה עם רפרטואר הכולל קטעי פולקלור ומוזיקת עם מקדונית.

==קישורים חיצוניים==

* [https://web.archive.org/web/20131201041858/http://www.soros.org.mk/konkurs/076/angver/mak_devojce.html השיר "נערה מקדונית"], באתר Open Society Foundation Macedonia, אוחזר ב-24 במרץ 2014.

==הערות שוליים==

קטגוריה:מלחינים מקדונים
קטגוריה:זמרים מקדונים
קטגוריה:מוזיקאים מקדונים
קטגוריה:מוזיקאים יוגוסלבים
קטגוריה:ביטולה: אישים
קטגוריה:ילידי 1931
קטגוריה:נפטרים ב-2000
תל נעמה

תל נעמה (בערבית: תל א-נאעמה) היא גבעה בגובה 83 מטר מעל פני הים, כשני קילומטרים ממערב לכפר בלום שבעמק החולה. התל הוא אתר ארכאולוגי. על גבעה זו התיישבה משפחת שוורץ, שהייתה מראשוני החקלאים בארץ ישראל שעסקו בגידול דגי מאכל. בתקופה מסוימת ישבו במקום מקימי קיבוץ כפר בלום. כיום האתר נטוש ומוכרז כאתר מורשת על ידי המועצה לשימור אתרי מורשת בישראל.

== ההיסטוריה של התל ==
=== ההתיישבות הקדומה ===
ממצאים שנמצאו על התל (חרסים ושרידים אחרים) מצביעים על התיישבות בתקופות הכנעניות הקדומה והמאוחרת, בתקופה הישראלית, ומהתקופה ההלניסטית ועד לימי הביניים.

=== כפר אל-נאעמה ===
כפר ערבי, חקלאי, ששכן בקרבת התל. ננטש במאי 1948 במהלך מבצע יפתח. רוב שטחו של הכפר נחרש. תושביו הקימו על התל קבר שייח. הערבים כינו את המקום "תל-אל-חייה" (תל הנחשים) על שם הנחשים ששרצו במקום.

=== משק שוורץ ===
מרדכי שוורץ נולד בפולין וגדל בווינה, אוסטריה למשפחה שעסקה בגידול דגים בהיקפים גדולים. ב-1926 עלה לארץ והחל לפתח את ענף בריכות הדגים במספר מקומות בארץ. ב-1940 הגיע מרדכי עם אחיו, משה ופייבל, לתל נעמה ושם הקימו את משק שוורץ (שנקרא רשמית נעמה). במשק גידלה המשפחה דגי קרפיון למאכל. מבני המשק הוקמו בעזרתו של האדריכל אריה שרון והמשק הוקף בכ-900 דונם של בריכות דגים. החווה פעלה עד לשנת 1971 אז הועברו האדמות לקק"ל והוחכרו לקיבוץ משגב עם. במהלך שנות ה-80 יובשו הבריכות וב-1989 עברו האדמות לידי מינהל מקרקעי ישראל.

=== הקמת כפר בלום ===
ב-1941 עלה למקום גרעין אנגלו בלטי. גרעין זה הקים ב-1943 את קיבוץ כפר בלום. הגרעין בחר להתיישב על הגבעה בגלל ריבוי הביצות באדמות העמק ובתקופה זו עבדו, בין השאר, בבריכות הדגים של משפחת שוורץ.

=== התל כיום ===
על התל נותרו בניינים חרבים וחורשת אקליפטוסים. המקום הוכרז כאתר מורשת על ידי המועצה לשימור אתרי מורשת בישראל.
בתחילת שנות ה-90 התיישב במקום האמן שלמה קסל (יליד כפר בלום) ושיחזר את אחד הבתים. קסל היה בין הדוחפים להכרזת המקום כאתר מורשת. מינהל מקרקעי ישראל, שהתנגד לפעילותו של האמן במקום, פעל לסילוקו ובשנת 2000 אף הרס את אחד מהמבנים ההיסטוריים שעל התל.

== ראו גם ==
* קיבוצי נצ"ח

== לקריאה נוספת ==
* עמק החולה וסביבתו הוצאת ספרים אריאל (ירושלים): כתב עת לידיעת ארץ ישראל, חוברת 75–76, אוגוסט 1990, עמוד 66
* שמואל רוטברד, שוורץ של הדגים: (מונולוג של חלוץ מגדלי הדגים בישראל), מערכת, 2014

== קישורים חיצוניים ==

* 
* אמנון לויה, [https://web.archive.org/web/20151122130416/http://www.ybz.org.il/_Uploads/dbsAttachedFiles/Article_111.4.pdf ברנקו זיצר ומפעל הדגים בקורדני 1934-1947], הוצאת קתדרה (אורכב)
* 
* אהוד רם, [http://www.jpress.nli.org.il/Olive/APA/NLI_heb/?action=search&text=%22משק%20שוורץ%22 דגים ב"גבעת הנחשים"] דבר, 28 באוקטובר 1955
* צבי אילן, [http://www.jpress.nli.org.il/Olive/APA/NLI_heb/?action=search&text=%22חלוץ%20גידול%20הדגים%22 חלוץ גידול הדגים], דבר, 11 בדצמבר 1981
* אייזיק סדומי, [http://www.jpress.nli.org.il/Olive/APA/NLI_heb/?action=search&text=%22חלוץ%20גידול%20הקרפיונים%22 חלוץ גידול הקרפיונים], דבר, 27 בינואר 1982

== הערות שוליים ==

קטגוריה:אתרי מורשת במחוז צפון
קטגוריה:עמק החולה
קטגוריה:אצבע הגליל: אתרים ארכאולוגיים
קטגוריה:מחוז הצפון: מבנים לשימור
קטגוריה:כפר בלום
יואב בן-חלב

קטע מהקומיקס (לחצו להגדלה)
יואב בן-חלב היה דמות מצוירת ישראלית שהופיעה במדורי הקומיקס של דבר לילדים והארץ שלנו מאת הצייר "גור", שהוא הצייר אנטול גורביץ'. יצירת הדמות הייתה למעשה פרסומת עקיפה לעידוד שתיית חלב בשנות ה-60 וה-70 של המאה ה-20 ואף מומנה בשיתוף המועצה לשיווק חלב בישראל. יואב נחשב לגיבור הקומיקס העברי הראשון.

יואב היה ילד בלונדיני בן עשר, עם כובע טמבל וחולצת פסים. הוא שאב את כוחותיו הגופניים והמנטליים משתיית "שתי כוסות חלב טהור". בראשיתם, היו הסיפורים פשוטים מאוד. עם הזמן הסיפורים נהיו מורכבים, אלימים ומוזרים יותר. בעקבות התכנים שלא התאימו לגיל הצעיר, הצייר הוחלף ודמותו הוחלפה בדמות "דרור הגיבור". דרור הוצג כחברו של יואב, אך היה מעודן יותר. הוא הקפיד יותר על לבושו ושאב את כוחותיו משתיית חלב עם תרכיז. בשנות ה-70 יואב חזר בגרסה שחורת-שיער, שלא הצליחה לשחזר את תהילת העבר. סיפוריו היו בנאליים ביחס לעלילות המקוריות. בשנת 1998 הוא חזר כדמות משנה בסדרה "יובב בן חלב – דור ההמשך" שיצרו איתי רייכר, אודי שפירא ויובל רוביצ'ק ופורסמה בעיתון "ערוץ הילדים". היא עסקה בבנו של יואב, יובב, שמנצל את כוחותיו למען הצלחה בבית הספר. הסדרה הופסקה לאחר שנתיים.

==קישורים חיצוניים==

* 
* אלי אשד, [https://www.sf-f.org.il/sf-f/old_site/story_153.html מיואב בן חלב ועד סברמן], באתר האגודה הישראלית למדע בדיוני ולפנטסיה, 26 באוגוסט 2001
* [https://www.youtube.com/watch?v=1WRDLpOiZRE הרפתקאותיו של יואב בן-חלב], בערוץ היוטיוב

== הערות שוליים ==

קטגוריה:דמויות מתוך קומיקס ישראלי
קטגוריה:ילדים בדיוניים
קטגוריה:גיבורי-על
קטגוריה:חלב
אזור ברילואן

דו מימד, אזור ברילאון הוא השטח שתחום על ידי הקווים שנמצאים במרחקים שווים מהנקודה במרכז ושכניה הקרובים.]] 
בפיזיקה של מצב מוצק, אזור ברילואן הוא תא יחידה בסריג ההופכי של מוצק גבישי.
* אזור ברילואן הראשון הוא הנפח הסגור שמתקבל על ידי לקיחת משטחים במרחק שווה מנקודת סריג אחת לכל שכניה הקרובים. אזור ברילואן הראשון הוא תא ויגנר-זייץ של הסריג ההופכי.
* אזור ברילואן השני הוא הנפח הסגור שמתקבל על ידי לקחית משטחים במרחק שווה מנקודת סריג אחת לכל שכניה השניים.

הגדרה נוספת לאזור ברילואן הראשון היא קבוצת הנקודות במרחב k (המרחב ההופכי) שאפשר להגיע אליהם בלי לחצות מישור בראג.

אזור ברילאון קרוי על שמו של לאון ברילואן.

קטגוריה:פיזיקה של מצב מוצק
קטגוריה:קריסטלוגרפיה
קטגוריה:מבנה פסים
צפיפות המצבים

תלת־ממדית]]

בפיזיקה של מצב מוצק, צפיפות המצבים באנרגיה של מערכת מתארת את צפיפות הפתרונות האפשריים של המשוואה המתארת את המערכת בכל טווח באנרגיה. צפיפות המצבים היא גודל נדרש על מנת לחשב את האינטגרלים התרמודינמיים של המערכת, כמו מספר החלקיקים, האנרגיה, קיבול החום או הזרם.

צפיפות המצבים מתארת בדרך כלל את צפיפות המצבים של האלקטרונים (פתרונות משוואת שרדינגר), או של הפונונים (פתרונות משוואת הכוחות הבין אטומיים) בחומר המוצק.

בניסוח מתמטי, צפיפות המצבים היא הנגזרת של מספר המצבים ליחידת אנרגיה, מחולקת בנפח של המערכת:

<math>N(E)={1\over V} \cdot {\operatorname{d}\!\Omega(E)\over\operatorname{d}\!E}</math>

כאשר <math>\Omega(E)</math> הוא מספר המצבים בכל אנרגיה ו-<math>V</math> הוא הנפח.

ניתן להראות כי במערכת עם סימטריה בין הכיוונים השונים ישנו קשר ישיר בין יחס הנפיצה של האלקטרונים או הפונונים לצפיפות המצבים, הנתון על ידי:

<math>N(E)={g\over\left({2\pi}\right)^d} \cdot N_d(k) \cdot \left({\partial E(k)\over\partial k}\right)^{-1}</math>

כאשר <math>d</math> הוא המימד של המערכת, <math>k</math> הוא מספר הגל, <math>g</math> הוא הניוון של כל פתרון באנרגיה (למשל כתוצאה משני מצבי ספין אפשריים) ו-<math>N_d(k)</math> הוא היעקוביאן, הנתון לפי המימד:
: <math>N_1(k) = 2</math>
: <math> N_2(k) = 2 \pi k </math>
: <math> N_3(k) = 4 \pi k^2 </math>.

צפיפות המצבים שימושית בתיאור ההתנהגות המקרוסקופית של האלקטרונים במתכות ומוליכים למחצה. על פי תורת הפסים, בכל מוצק, מספרם הרב של האטומים שמסודרים בצורה מחזורית, והאינטקרציה בין האלקטרונים לאטומים, גוררים היווצרות של פסי אנרגיה מותרים ופסים אסורים. צפיפות המצבים היא הגודל הפיזיקלי שמתאר את כמות המצבים בכל פס, והיא יכולה להשתנות בצורה ניכרת בין פסים שונים ואף בחלקים שונים של כל פס. בין פסי האנרגיה ישנו פער אנרגיה שבו צפיפות מצבים היא אפס, שמשמעותו היא שאין מצבים מותרים באנרגיה זאת (אין פתרונות אפשריים של משוואת שרדינגר), כלומר שזהו פער אסור באנרגיה.

כאשר הספקטרום אינו רציף, כגון בננו-חלקיקים, צפיפות המצבים שווה לניוון של כל רמה דיסקרטית באנרגיה. במצב כזה צפיפות המצבים של ננו-חלקיקים יכולה להימדד בצורה עקיפה על ידי מדידת ספקטרום הפליטה של הקרינה האלקטרומגנטית.

קטגוריה:פיזיקה של מצב מוצק
קטגוריה:מבנה פסים
אלקטרון ציקלוטרון רזוננס

אלקטרון ציקלוטרון רזוננס הוא שם לתופעה בפיזיקה של חומר מעובה ובפיזיקה של מצב מוצק. כאשר אלקטרון נע בתוך שדה מגנטי אחיד הוא ינוע, בעקבות כוח לורנץ, במעגלים במישור שניצב לשדה המגנטי. אם לחלקיק קיימת מהירות שניצבת לשדה המגנטי, הוא ינוע בצורת בורג. תדירות תנועתו תינתן על ידי:
<math display="block">\omega_c=\frac{qB}{m_e}</math>
כאשר <math>B</math> זוהי עוצמת השדה המגנטי, <math>q</math> זהו מטען האלקטרון ו<math>m_e</math> זוהי מסת האלקטרון.
כאשר תופעל קרינה בתדר הנ"ל על האלקטרון, הוא יבלע את האנרגיה (רזוננס), דבר שניתן לזהות. תופעה זאת משמשת למדידת המסה האפקטיבית של חלקיקים במוצקים.

קטגוריה:פיזיקה של מצב מוצק
פיני משה

חצי המנשה" בעיצובו של פיני משה נראה מאחורי השחקנים]]
פיני משה (נולד ב-25 בינואר 1960) הוא מעצב ישראלי, המעצב בעיקר תפאורה לתיאטרון ולטלוויזיה.

==ביוגרפיה==
משה נולד בתל אביב. הוא בוגר החוג לאמנות התיאטרון באוניברסיטת תל אביב במגמת עיצוב תפאורה ותלבושות. הוא עיצב את התפאורה עבור מספר רב של סדרות טלוויזיה, חלק ניכר מהן בטלוויזיה החינוכית; וכמו כן עבור שורה של מחזות ואופרות שהועלו בארץ, מתוכם מחזות פרינג' לצד מחזות קאנוניים כ"בית ברנרדה אלבה" ו"שלוש אחיות". ב-1986 זכה בפרס הראשון בפסטיבל עכו בקטגוריית עיצוב תפאורה ותלבושות, על ההצגה "עור" מאת ענולה שמיר ונגה אשד. כמעצב השתתף בין 2005 ו-2006 בשלוש תערוכות קבוצתיות של אמני תחריט והדפס בבית "אגודת האמנים" ובבית אסיה שבתל אביב עירו, ולימד באוניברסיטה הפתוחה ובמספר מכללות.

עבודותיו בתחום העיצוב לטלוויזיה כוללות סטים של תוכניות ידועות כ"זהו זה!", "תיק תקשורת", "אהבה מעבר לפינה", "פולישוק" ,"בנות הזהב", "חוצה ישראל" ו"פיק אפ", כמו גם "רואים 6/6", "תעלם ותכלם" ו"חצי המנשה", ועוד רבות אחרות. בעיצוב לתיאטרון נגע בכל הסוגות המטופלות בישראל, החל מהצגות מסחריות בתיאטראות הבולטים דרך תלבושות להפקות התזמורת הפילהרמונית ועד תפאורה להפקות בתי הספר השונים למשחק ותיאטראות ילדים וחובבים.

== קישורים חיצוניים ==

* [https://web.archive.org/web/20140324014334/http://nisha.allmag.co.il/page/4445 להכין את הסט], מגזין "נישה", אפריל 2007
* [http://www.habama.co.il/pages/ArtPerson.aspx?PeopleID=1220 פיני משה], פרופיל אמן באתר "הבמה"

קטגוריה:מעצבי תלבושות ישראלים
קטגוריה:הטלוויזיה החינוכית הישראלית - אישים
קטגוריה:סגל האוניברסיטה הפתוחה
קטגוריה:מעצבים ישראלים
קטגוריה:בוגרי אוניברסיטת תל אביב: החוג לתיאטרון
קטגוריה:ישראלים שנולדו ב-1960
בראד גרינברג

בראד גרינברג (באנגלית: Brad Greenberg; נולד ב-24 פברואר 1954 בלונג איילנד) הוא מאמן כדורסל יהודי-אמריקאי, המשמש כמאמן מטס דה גואינבו מהליגה הפוארטו ריקנית בכדורסל.

== מכבי חיפה ==
בעונת 13\2012 אימן גרינברג את קבוצת מכבי חיפה. לפני הגעתו של גרינברג הייתה מכבי חיפה קבוצת תחתית שנלחמה על מקומה בליגה. לאחר הגעתו הפכה הקבוצה לקבוצת צמרת.

חיפה סיימה את העונה הסדירה במקום השני. בחצי הגמר עברה את הפועל אילת לאחר 2-3 בסדרה ובגמר עשתה היסטוריה וזכתה באליפות לאחר ניצחון על מכבי תל אביב 79-86 בהיכל הספורט רוממה.

שחקנים בולטים בעונה זו: גל מקל, עידו קוז'יקרו, דונטה סמית', קורי קאר ופול סטול.

במשחק הגמר זכו גרינברג ומקל במאמן העונה ושחקן העונה בהתאמה.

== הפועל ירושלים ==
באוגוסט 2013 גרינברג חתם בהפועל ירושלים לשלוש שנים. הקהל אהב את גרינברג מכיוון שהרבה לתת דקות משחק לשחקנים הצעירים בקבוצה. תחת הנהגתו הובאו לקבוצה: יותם הלפרין, ליאור אליהו, יניב גרין, דרווין קיצ'ן, ברייסי רייט ורונלד דופרי.

בנוסף, הצליח באירופה כשהגיע עם קבוצתו לרבע גמר היורוקאפ. בעקבות אי ההצלחה בשלבי הפלייאוף לאחר הדחה על ידי מכבי חיפה בסדרת חצי הגמר, הקבוצה מימשה את סעיף יציאתו בחוזה ושחררה אותו.

==מכבי אשדוד==
ב-7 ביולי 2017 חזר לליגת העל כאשר חתם כמאמן מכבי אשדוד, יחד עימו חתם דני גוט כעוזר המאמן.

בעונתו הראשונה בקבוצה, מכבי אשדוד הייתה ההפתעה הגדולה של העונה, כשהגיעה לחצי גמר גביע המדינה בכדורסל והפסידה בשניות הסיום למכבי תל אביב.
בנוסף, רשמה הקבוצה את רצף הניצחונות הארוך ביותר בליגה באותה עונה, שעמד על 9.
בסיום העונה הסדירה מכבי אשדוד סיימה במקום הרביעי והפסידה בסדרת רבע גמר הפלייאוף להפועל תל אביב בתוצאה 3-1.
בסיום אותה עונה חתמו גרינברג וגוט לעונה נוספת במכבי אשדוד.

==עירוני נס ציונה==
ב-5 באוגוסט 2020 חתם לעונה אחת כמאמן עירוני נס ציונה.

ב-23 באפריל 2021 הוביל גרינברג את הקבוצה לגמר היורופקאפ, בפיינל פור שנערך בתל אביב, לאחר ניצחון בחצי הגמר על פארמה פרם הרוסית.

בעונת 2020/21 זכה עם קבוצת נס ציונה בגביע היורופקאפ, לאחר שניצחו את סטאל אוסטרוב מפולין 74:82.

==כדורסל בינלאומי==
בשנת 2012 שימש כעוזר מאמן ונצואלה. בשנים 2017-2018 שימש כמאמנה הראשי של נבחרת קוסובו. בשנת 2019 מונה לעוזר מאמן נבחרת קנדה.

==קישורים חיצוניים==

==הערות שוליים==

קטגוריה:ספורטאים יהודים אמריקאים
קטגוריה:מאמני כדורסל יהודים
קטגוריה:מאמני כדורסל אמריקאים
קטגוריה:מאמני מכבי חיפה בכדורסל
קטגוריה:מאמני הפועל ירושלים בכדורסל
קטגוריה:כדורסלני אוניברסיטת המדינה של וושינגטון
קטגוריה:מאמני מכבי אשדוד בכדורסל
קטגוריה:מאמני עירוני נס ציונה
קטגוריה:מנהלי קבוצות ב-NBA
קטגוריה:כדורסלני אמריקן יוניברסיטי
קטגוריה:אמריקאים שנולדו ב-1954
דורותי הייט

דורותי אירין הייט (באנגלית: Dorothy Irene Height; 24 במרץ 1912 - 20 באפריל 2010) הייתה פעילת זכויות אדם, זכויות נשים, פעילת ציבור ומחנכת אפרו-אמריקנית, זוכת מדליית החירות הנשיאותית בשנת 1994 ומדליית הזהב של הקונגרס ב-2004. כיהנה כנשיאת המועצה הלאומית לנשים שחורות (National Council of Negro Women) במשך כארבעים שנה.

== ביוגרפיה ==
הייט נולדה בריצ'מונד (וירג'יניה). כאשר הייתה בת 5 עברה משפחתה לרנקין, פנסילבניה. במהלך לימודיה בתיכון, הייתה אקטיביסטית בנושאים פוליטיים וחברתיים, והראתה כשרון רב כנושאת נאומים. היא נרשמה לתחרות נאומים וזכתה, כאשר הפרס היה מלגה ללימודים אקדמיים.
ב-1929, היא נרשמה למכללת ברנרד, אך בקשתה סורבה על כך שמדיניות המכללה אישרה רק שני סטודנטים שחורים במחזור אחד. היא נרשמה לאוניברסיטת ניו יורק וסיימה לימודי תואר ראשון ושני בפסיכולוגיה חינוכית. לאחר מכן היא למדה באוניברסיטת קולומביה בחוג לעבודה סוציאלית.

ב-1932, היא החלה לעבוד במחלקת הרווחה של העיר ניו יורק. תקופה קצרה לאחר מכן הפכה לפעילה למען זכויות נשים וזכויות האפרו-אמריקאים. היא השתתפה באירועים בינלאומיים רבים: כנסים, משלחות ותוכניות מנהיגות. ב-1955, החלה לעבוד עם ממשלת ליבריה.
ב-1957, מונתה לנשיאת "המועצה הלאומית של נשים שחורות" ושימשה בתפקיד זה עד 1997.
במהלך פעילותה של התנועה לזכויות האזרח של ארצות הברית בשנות ה-60 של המאה ה-20, ארגנה הייט את "רביעי במסיסיפי" - ארגון מפגשים בין נשים לבנות ושחורות מדרום וצפון ארצות-הברית לצורך דיאלוג והידברות.
ב-1977, הייט חברה לפעילי זכויות אזרח נוספים והם הקימו את "הפורום למנהיגים שחורים". ב-1982, זכתה בפרס "הזדמנות שווה" מטעם הליגה העירונית.

הייט הייתה ידידה של נשיאים רבים, כולל דווייט אייזנהאואר ולינדון ג'ונסון (אותו שכנעה למנות נשים אפרו-אמריקאיות לתפקידים בממשל). כמו כן הייתה ידידה קרובה של הגברת הראשונה של ארצות הברית אלינור רוזוולט.

הייט הייתה אורחת כבוד בעת ההשבעה לנשיאות של ברק אובמה, ב-20 בינואר 2009, וישבה על בימת האורחים.
ב-25 במרץ 2010, הובהלה הייט לבית החולים. היא נפטרה לאחר כשישה שבועות. עם ההודעה על מותה, ב-20 באפריל 2010, הורה נשיא ארצות הברית ברק אובמה להוריד את הדגל לחצי התורן.

הייט מעולם לא נישאה ולא הביאה ילדים לעולם. גוגל הקדיש ב-24 במרץ 2014 דודל לכבוד יום הולדתה ה-102.

==קישורים חיצוניים==

* 
* 

==הערות שוליים==

קטגוריה:אמריקאים ממוצא סיירה לאוני
קטגוריה:חברות היכל התהילה הלאומי לנשים
קטגוריה:מקבלות מדליית הזהב של הקונגרס
קטגוריה:מקבלות מדליית החירות הנשיאותית
קטגוריה:מקבלי מדליית הזהב של הקונגרס
קטגוריה:מקבלי מדליית החירות הנשיאותית
קטגוריה:בוגרות אוניברסיטת ניו יורק
קטגוריה:בוגרי אוניברסיטת ניו יורק
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:אמריקאיות שנולדו ב-1912
קטגוריה:אמריקאים שנולדו ב-1912
קטגוריה:אמריקאיות שנפטרו ב-2010
קטגוריה:אמריקאים שנפטרו ב-2010
בנק סין

בנק סין (באנגלית: Bank of China Limited או BOC, בסינית מסורתית: 中國銀行, בסינית מפושטת: 中国银行, פִּין-יִין: Zhōngguó Yínháng, ובאופן נפוץ רק: 中银 או 中行) הוא אחד מארבעת הבנקים הגדולים (Big Four) של סין.

הבנק נוסד בשנת 1912 כדי להחליף את הבנק האימפריאלי של סין והוא הבנק הוותיק ביותר בסין שעדיין פועל. כמו בנק לתקשורת הוא פוצל ל-2 חטיבות.

ב-2009 היה הבנק המלווה השני בגודלו בסין, ובעל שווי שוק החמישי בגודלו בעולם.

== היסטוריה ==

=== העברת כסף לכאורה לחמאס ===
בשנת 2012, משפחות 8 נרצחי הפיגוע במרכז הרב הגישו תביעת פיצויים על סך מיליארד דולר נגד בנק סין. התביעה טענה כי ב 2003 סניף הבנק בניו יורק שיגר מיליוני דולרים לארגון החמאס מההנהגה של הארגון בסוריה ובאיראן. הבנק התנער מאחריות וטען כי אינו מספק שירותי בנקאות לארגוני טרור .<ref></ref>

==קישורים חיצוניים==

* 

== הערות שוליים ==

קטגוריה:חברות בבעלות ממשלת סין
סין
קטגוריה:חברות הנסחרות בבורסה לניירות ערך בשנגחאי
גביע ביצה

גביע ביצה
גביע ביצה הוא כלי המיועד לאכילת ביצה מבושלת, העשוי מחרוט הפוך, המונח על בסיס. בתוך החרוט מונחת הביצה, כך שניתן לאוכלה ללא שתתגלגל. את גביע הביצה ניתן להכין ממגוון חומרים רחב, החל מפלסטיק, זכוכית, מתכות שונות, חרס ועוד.

לגביעי הביצים קיים קהל אספנות, ואף מתקיים כנס חובבים באנגליה. כינוי התחביב הוא פוקילוביה (מלטינית: pocillum - גביע, כוס קטנה, ovi - ביצה).

גביעי ביצה נמצאים באתרים ארכאולוגיים החל מן התרבות המינואית, וכמה גביעי ביצה עשויים זכוכית, המתאורכים למאה הרביעית לפנה"ס, נמצאו בקומו ובטיצ'ינו. השימוש בגביעי ביצה הפך לנפוץ במאה ה-16 במערב אירופה, בעיקר בקרב האריסטוקרטיה. לואי ה-15 ביקש כי ייצרו עבורו גביעי ביצה עשויים זהב טהור מעוטרים בפיתוחים עבודת-יד.

עקב משמעותה הסימבולית של הביצה כמסמלת את גלגול החיים, הלידה והמוות, משמש גביע הביצה כמתנה מסורתית לטקס ההטבלה.

==קישורים חיצוניים==

* [http://www.lahuev.blogspot.com "גביע ביצה ליום"] 

==הערות שוליים==

קטגוריה:כלי הגשה
קטגוריה:כלי קיבול
קטגוריה:ביצים
קטגוריה:גביעים
חוק להסדרת הטיפול באריזות

החוק להסדרת הטיפול באריזות התשע"א-2011 ("חוק האריזות"), הוא חוק במדינת ישראל המטיל על יצרנים ויבואנים של מוצרים ארוזים או אריזות שירות, למחזר את האריזות שייצרו או ייבאו. העיקרון המנחה את החקיקה של חוק זה הוא עקרון אחריות יצרן מורחבת. מטרת החוק להביא לצמצום כמות הפסולת הנוצרת מאריזות, למנוע את הטמנתה ולעודד שימוש חוזר באריזות המועברות להטמנה.

היצרנים והיבואנים נדרשים לדווח דיווחים חצי שנתיים ושנתיים על המוצרים הארוזים או אריזות השירות שנמכרו על ידם בישראל בכל שנה, בהתאם לדרישות שנקבעו בחוק האריזות והמשרד להגנת הסביבה.

חוק האריזות אף קובע כי לשם קיום חובותיהם הנ"ל, נדרשים יצרנים ויבואנים להתקשר בהסכם עם חברה אשר קיבלה "הכרה" (רישיון) מהמשרד להגנת הסביבה כ"גוף מוכר", שתפעל לקיום חובותיהם הנ"ל של היצרנים והיבואנים. אי ביצוע ההתקשרות מהווה עבירה על חוק האריזות ועלול לגרור קנסות ועיצומים כספיים. החוק מפרט יעדי מיחזור שונים לחומרי האריזות השונים.

לצורך קיום החוק הוקם תאגיד המיחזור ת.מ.י.ר - תאגיד מחזור יצרנים בישראל, עד כה הגוף היחיד המוכר על ידי המשרד להגנת הסביבה לשם ביצוע הוראות החוק. בעקבות החוק החל תהליך הצבת פחים כתומים וחינוך הציבור להפרדת פסולת במקור.

== תהליך החקיקה ==
הצעת החוק הוגשה על ידי המשרד להגנת הסביבה בפברואר 2010. בינואר 2011 אושר החוק בכנסת בקריאה שנייה ושלישית. החוק נכנס לתוקף ביולי 2011 אך הוחל ביישומו במועצות האזוריות החל מאוקטובר 2012.

חובת הדיווח על ידי היצרנים והיבואנים חלה מ-1 בינואר 2012. חייבים שהתקשרו באיחור עם גוף מוכר מחויבים בדיווח ותשלום רטרואקטיבי.

== יישום החוק ==
על פי הדוח<ref></ref> לחציון השני של 2021 של תאגיד תמיר, 221 אלף טון אריזות הועברו למִחזור.

אחוזי המחזור נגזרים מהדיווח על המשקל הכולל של האריזות המשווקות לשוק הישראלי מאותו הזרם.

בחציון השני של שנת 2021 אחוזי המחזור התפלגו כך:

* 31% פלסטיק
* 114% נייר וקרטון
* 62% מתכת
* 340% עץ

== קישורים חיצוניים ==
* 
* 
* [http://www.sviva.gov.il/subjectsEnv/Waste/beverage/Pages/PackagingLawDep.aspx יישום חוק האריזות], באתר המשרד להגנת הסביבה
* [http://www.adamteva.org.il/?CategoryID=1145 חוק האריזות], באתר אדם טבע ודין
* [http://www.greenpeace.org/israel/Global/israel/image/2012/07/חוק%20האריזות%20-%20המהס.pdf מצגת על חוק האריזות], מאת טל שוחט, באתר גרינפיס
* [http://infospot.co.il/scp/פסולת_אריזות#21 יישום חוק האריזות], אתר אינפוספוט, מרכז מידע לאנשי מקצוע בתחום איכות הסביבה
;כתבות בעיתונות:
* 
* 
* 
* 
* 
* 
* 
* 
* 
* 

==הערות שוליים==

הסדרת הטיפול באריזות
קטגוריה:מיחזור בישראל
קטגוריה:הכנסת השמונה עשרה: חקיקה
ניחות

איור 1: ניחות העוצמה הסייסמית ברעידת אדמה עם המרחק מהאפיצנטר. הגרף העליון מציג ניחות ע"פי התצפיות הנצפות, והגרף התחתון לאחר ניטרול אחד המשתנים המשפיעים ביותר על אנומליות בנחיתה.
ניחות (Attenuation) הוא איבוד הדרגתי של שטף בתוך תווך. בהנדסת חשמל ובתקשורת לניחות השפעה על התקדמות גלים ואותות במעגלים חשמליים. במקרים רבים, הניחות הוא פונקציה מעריכית של המרחק בתוך התווך, מקרים אלה ידועים גם בתור חוק בר-למברט.

באלקטרומגנטיות, הניחות הוא הפחת בעוצמת הקרינה האלקטרומגנטית כתוצאה מבליעה או פיזור של פוטונים. תופעה זו מוכרת גם בשם הכחד (Extinction). בסיבים אופטיים, המושג מתייחס לאיבודי העברה, כלומר, פיחות בעוצמת האור כתלות במרחק אותו עוברת הקרן. בסייסמולוגיה הניחות היא נחיתה בעוצמת אנרגיית הגלים הסייסמיים שמשוגרים ממוקד רעידת אדמה אל כל תווך קרום כדור הארץ. כתוצאה מכך, קיימת גם ניחות בתאוצות הקרקע המתרחשות על פני השטח, ובהתאמה גם בעוצמה הסייסמית בכל אתר ואתר.

<br />

== הערות שוליים ==

קטגוריה:אקוסטיקה
קטגוריה:טכנולוגיה תקשורתית
הטי פאוטה

הטי פאוטה
הנרייטה (הטי) פאוטה (בהולנדית: Henriette (Hetty) Voute ; יוני 1918 – ינואר 1999) הייתה פעילת המחתרת ההולנדית בתקופת מלחמת העולם השנייה וחסידת אומות העולם מהולנד.

==פעילותה להצלת יהודים==
פאוטה הייתה סטודנטית לביולוגיה באוניברסיטת אוטרכט ובת למשפחה אנטי-נאצית. שני אחיה ייסדו עיתון מחתרת אנטי-נאצי בהולנד. פאוטה הייתה מסתירה ילדים יהודים שהועברו אליה על ידי קבוצת המחתרת של יופ וסטרויל.

בקיץ 1942, כשהחלו הגירושים מאמסטרדם, הוקמה נקודת איסוף לילדים יהודים במעון יום לילדים. הילדים שהובאו לנקודת איסוף זו הופרדו מהוריהם וגורשו למחנה הריכוז וסטרבורק, משם עמדו להישלח למחנות ההשמדה. הטי פאוטה, חיסלה סונליין (Gisela Wieberdink-Soehnlein) ופעילי מחתרת אחרים הצליחו להבריח חלק מהילדים ממחנה וסטרבורק בתוך שקי תפוחי אדמה, כדי חלב ושקי כביסה. לאחר שהצליחו להוציא את הילדים ממחנה הריכוז, העבירו אותם למשפחות הולנדיות שהסתירו אותם. חלק מהילדים הסתירה פאוטה בבית הוריה. אף על פי שבתקופה זו, תחת הכיבוש הנאצי, היה המזון בקיצוב, הצליחה פאוטה להשיג מזון עבור הילדים. החל מנובמבר 1942 הייתה פאוטה ממונה על רישום הילדים המסתתרים בכרטסת, ואת שמות הילדים ומקומות המסתור שבכרטסת ניהלה בקוד, כדי שאם תיחשף, לא יוסגרו הילדים.

בפברואר 1943 נאלצה פאוטה לרדת למסתור עקב סכנת מעצר. גם במסתור המשיכה פאוטה בפעילות ההצלה. מאוחר יותר נעצרו פאוטה ווידרבינק-זונליין ונכלאו במחנה הריכוז ראוונסבריק. שתי הנשים שרדו.

==הכרה==
העץ שניטע ביד ושם לכבוד חסידת אומות העולם הנרייטה פאוטה
בשנת 1988 הכיר יד ושם בהטי פאוטה ובחברתה גיזלה וידרבינק-זונליין כחסידות אומות העולם.

== ראו גם ==
* הצלת יהודים במהלך השואה

==קישורים חיצוניים==

* [http://www.yadvashem.org/righteous/stories/voute-wieberdink-soehnlein פועלה של פאוטה להצלת יהודים] בתקופת השואה באתר יד ושם 
* [http://collections.ushmm.org/search/catalog/irn50193 ראיון וידאו עם הטי פאוטה] באתר המוזיאון האמריקאי לזכר השואה (באנגלית)

== הערות שוליים ==

קטגוריה:הולנדיות חסידות אומות העולם
קטגוריה:מצילים בשואה: הולנד
קטגוריה:אסירים במחנה הריכוז ראוונסבריק
קטגוריה:חברי המחתרת ההולנדית
קטגוריה:הולנדיות שנולדו ב-1918
קטגוריה:הולנדים שנולדו ב-1918
קטגוריה:נפטרות ב-1999
קטגוריה:הולנדים שנפטרו ב-1999
ג'נגו פט

גַ'נגוֹ פט (באנגלית: Jango Fett; נולד בשנת BBY 66 ונפטר בשנת BBY 22) הוא דמות בדיונית המככבת בזיכיון "מלחמת הכוכבים". בסרטים גולם על ידי טמוארה מוריסון. למעשה, ג'נגו הופיע רק בסרט מלחמת הכוכבים - פרק 2: מתקפת המשובטים, אבל הוזכר והוצג כהולוגרמה בסדרה מלחמת הכוכבים: מלחמת המשובטים, והופיע גם במשחקי וידאו. ג'נגו פט הוא צייד ראשים ולוחם נודע, והוא המקור לצבא המשובטים של הרפובליקה הגלקטית, אם כי כל המשובטים מתוכנתים לציות מוחלט בניגוד ל"אביהם" העצמאי. הוא "אביו" של שיבוט בשם בובה פט, אשר עתיד להמשיך את דרכו של אביו כצייד ראשים.

== הופעות בסרטים ==
בהופעתו הראשונה של ג'נגו פט, בסרט מלחמת הכוכבים - פרק 2: מתקפת המשובטים, ג'נגו מתואר כצייד ראשים אכזר שהושכר על ידי דארת' טיראנוס להתנקש בחיי סנאטור פאדמה אמידאלה בתגובה לפעולותיה באירועי אימת הפנטום. פט מקבל לעבודה ציידת ראשים בשם זאם וויזל, אותה הוא שולח להתנקש בפאדמה. לאחר שני ניסיונות כושלים, ג'נגו נאלץ להרוג את וויזל בעזרת חץ רעל, כדי למנוע ממנה אפשרות לערוק לצד הג'דיי. עם זאת, אובי ואן קנובי מגלה כי החץ יוצר בקאמינו, וכשהוא נוסע לשם הוא מגלה כי בקאמינו פותח צבא משובטים שהוזמן לרפובליקה הגלקטית, שהתבנית הגנטית שלהם הגיעה מג'נגו. עימות מתפתח בין ג'נגו ואובי-ואן, שבסופו ג'נגו בורח לג'נוסיס בעקבות דארת' טיראנוס. שם, ג'נגו לוקח חלק בקרב על ג'נוסיס, ונהרג כשמייס וינדו עורף את ראשו לעיני בנו, בובה פט - שלעתיד יגדל להיות צייד הראשים הידוע לשמצה, תוך כדי שימוש בשריון הדומה לזה של אביו, אותו בובה צבע בצבעי אדום-ירוק.

== הופעות במדיות אחרות ==
=== סדרות אנימציה וטלוויזיה ===
בסדרת 2008 של הסדרה מלחמת הכוכבים: מלחמת המשובטים, ג'נגו פט מוזכר מספר פעמים.

בפרק "מִגרש המנדלור", אובי-ואן מזכיר את המפגש שלו עם ג'נגו באוזני המאנדלור פריים אלמק, שמכחיש כל קשר של ג'נגו למנדלוריאנים. בפרק "צוערי המשובט", אמה סו מזכירה את מותו המצער של ג'נגו בפני שאק טי, ובפרק "חיילי ה-ARC" דמותו של ג'נגו מופיעה כהולוגרמה. בקשת סיפור בהיקף של שלושה פרקים, בובה פט מנסה לנקום במייס ווינדו על מות אביו.

=== משחקי וידאו ===
במשחק הווידאו Star Wars: Bounty Hunter, ג'נגו מופיע כדמות ראשית וניתנת למשחק. משחק זה מספר את סיפור מקורו של ג'נגו ומשימות שעבר, כשכל החוויות הן בעצם ניסוי שאורגן על ידי דארת' טיראנוס כדי למצוא מועמד לנותן התבנית הגנטית עבור צבא המשובטים. פט הופיע בעוד משחקי מלחמת הכוכבים, ואף במשחק Tony Hawk's Pro Skater 4, שאינו קשור למלחמת הכוכבים.

== קישורים חיצוניים ==

* 
* [http://starwars.wikia.com/wiki/Jango_Fett דף הדמות] באתר ווּקיפדיה, פרויקט ויקיה על סרטי מלחמת הכוכבים
* [http://starwars.com/explore/encyclopedia/characters/jangofett/ דף הדמות] באנציקלופדיה הרשמית למלחמת הכוכבים

ג
סונדאר פיצ'אי

סונדאר פיצ'אי (באנגלית: Pichai Sundararajan, ובקיצור Sundar Pichai; נולד ב-10 ביוני 1972) הוא מנהל טכנולוגי אמריקאי ממוצא הודי. מכהן מאוגוסט 2015 כמנכ"ל חברת גוגל, ומדצמבר 2019 גם כמנכ"ל חברת האם של גוגל, "אלפאבית".

בשנת 2020 הופיע ברשימת 100 האנשים המשפיעים השנתית של מגזין טיים, טיים 100.<ref></ref>

== ביוגרפיה ==
פיצ'אי נולד בטאמיל נאדו שבהודו ב-1972. סיים תואר ראשון ב-IIT KGP (ראשי תיבות של "Indian Institute of Technology Kharagpur") ועל הישגיו האקדמיים קיבל את אות "מדליית כסף" מהאוניברסיטה. לפיצ'אי תואר שני במדעי החומרים והנדסה מאוניברסיטת סטנפורד, ותואר שני נוסף במינהל עסקים מוורטון (השייכת לאוניברסיטת פנסילבניה), הוא קיבל אות הצטיינות "Siebel Scholar" ו-"Palmer Scholar".

הוא עבד במחלקת הנדסה ומוצר בחברת Applied Materials ולאחר מכן בחברת הייעוץ האסטרטגי מקינזי.

פיצ'אי הצטרף לגוגל בשנת 2004 בתפקיד "חדשן טכנולוגי", שם הוביל את פרויקט Google Client. לאחר ההצלחה המסחררת של ה-Google Toolbar התקדם פיצ'אי מהר בסולם ניהול הפרויקטים בגוגל והיה אחראי על מרבית הפרויקטים המרכזיים בגוגל כגון Google Drive, גוגל מפות ו-Gmail. בנובמבר 2009 הוא התפרסם כאשר ביצע הדגמה פומבית של "Chrome OS". במאי 2010 הודיע על סטנדרט חדש של Video Codec VP8 של גוגל והציג פורמט וידאו חדש בשם WebM.

במרץ 2013 מונה אחראי גם על פרויקט אנדרואיד, שנוהל עד אז על ידי אנדי רובין.

פיצ'אי היה סגן מנהל בכיר (Senior Vice President) בגוגל. בין השאר, הוא אחראי על הפרויקטים אנדרואיד, כרום ו-Google Apps. יש לו חלק עיקרי בפיתוח Google Drive, גוגל מפות, Gmail ו-Chrome OS.

בשנת 2010 הציעה לו טוויטר עבודה כבכיר, אך גוגל סיכמה איתו שידחה את ההצעה ובתמורה יקבל מענק של 50 מיליון דולר.

פיצ'אי חבר בדירקטוריון Ruba Inc ושימש בעבר כדירקטור של Jive Software מאפריל 2011 עד יולי 2013.

ב-10 באוגוסט 2015, בעקבות שינוי ארגוני והקמת חברת אלפאבית, התמנה פיצ'אי למנכ"ל גוגל.

ב-4 בדצמבר 2019 מונה למנכ"ל אלפאבית חברת האם של גוגל במקומו של לארי פייג', שהחליט לעזוב את החברה. וכיום הוא משמש גם כמנכ"ל גוגל וגם כמנכ"ל אלפאבית.

סונדאר נשוי ולו בן ובת.

== קישורים חיצוניים ==

* 
* [http://www.businessinsider.com/google-paid-two-employees-tens-of-millions-dollars-not-to-take-jobs-at-twitter-2011-4 גוגל שילמה לשני עובדים עשרות מיליוני דולרים כדי שלא יעזבו] Businessinsider, ניקולאס קרלסון, 2011
* 
* 

==הערות שוליים==

קטגוריה:אמריקאים בתעשיית המחשבים
קטגוריה:עובדי גוגל
קטגוריה:מנכ"לים אמריקאים
קטגוריה:דירקטורים אמריקאים
קטגוריה:בוגרי בית הספר וורטון
קטגוריה:הודים שהופיעו ברשימת טיים 100
קטגוריה:אמריקאים שנולדו ב-1972
קוואזי-חלקיק

בפיזיקה, קוואזי-חלקיק או כמו-חלקיק הוא תיאור תופעה מיקרוסקופית בה מערכת מורכבת כדוגמת מוצק מתנהגת כאילו הכילה חלקיקים הנעים בריק. לדוגמה, אלקטרון הנע במוליך למחצה ותנועתו מושפעת על ידי האינטראקציה שלו עם סביבתו המכילה אלקטרונים ופרוטונים. בקירוב, ניתן לתאר את תנועתו כתנועת אלקטרון עם מסה שונה הנע בריק. אלקטרון זה, לו מסה שונה נקרא "קוואזי-אלקטרון".

לא בכל המקרים תיאור זה מתאר בהכרח חלקיקים בעלי מסה; במקרים בהם מתארים פרמיונים כדוגמת אלקטרונים נהוג לקרוא להם קוואזי-חלקיקים. כאשר רוצים לתאר בוזונים כדוגמת פלזמונים או פונונים נהוג לסווג אותם כ"תנודה קולקטיבית" (Collective Oscillation).

==דוגמאות לקוואזי-חלקיקים==
* פלזמון
* פונון
* חור
* אקסיטון
*פולריטון

==קישורים חיצוניים==
* 

==הערות שוליים==

*
קטגוריה:מכניקת הקוונטים
קו סוגסטיבי

קו סוגסטיבי (suggestive line) הוא מושג בהגדרת השימוש של קו ביצירת האמנות, קו מתאר סוגסטיבי נוצר כאשר שני אזורי צבע נפגשים ויוצרים קו דמיוני, שלמעשה לא קיים אלא בעיני רוחו של המתבונן.

אפשר לראות דוגמאות לקו סוגסטיבי במבחנים הבודקים עיוורון צבעים, קו האופק של הים ועוד.
המילה סוגסטיבי מקורה מהמונח סוגסטיה או השאה בעברית, הליך פסיכולוגי שיכול להשפיע על אדם לשנות את דעותיו על ידי השפעה על התת-מודע. 

== ראו גם ==

* פסיכולוגיית הגשטלט

==קישורים חיצוניים==
* [https://www.textologia.net/?p=356 תיאור המונח]
* [https://sites.google.com/site/razgogen/listt/tywr-hyzyrh-nsym-mthyty/mpyyny-qw-zb-wzwrh דוגמה לקו סוגסטיבי בציור] 

קטגוריה:אשליות אופטיות
קטגוריה:אמנות חזותית
מונסטר (אלזס)

מונסטר (בצרפתית: Munster) היא קומונה במחוז או-רן בחבל גראנד אסט הצרפתי. בעיר נמצא המשרד הראשי של הגן הלאומי בלון דה ווז'.

==גאוגרפיה==
מונסטר ממוקמת במרכז עמק בו זורם נהר פשט, אחד מיובלי נהר איל, שנכנס ממישור אלזס אל הרי הווז' הגבוהים ומסתיים בפסגת אונק, השלישית בגובהה ברכס הרי הווז'. במונסטר מתאחדים שני יובלי הפשט, הפשט הקטן והפשט הגדול.
העיר נמצאת כ-10 קילומטר ממערב לקולמר.

למרות שיוכה של העיר לאלזס, התרבות בעיר נפרדת מזו של ערי אלזס בעקבות האופי ההררי של העיר שהיקנה לה את הכינוי "שווייץ הקטנה", בנוסף לעיר מסורת העולה למאה ה-9 של עשיית גבינות ובמיוחד את הגבינה שנקראה על שם העיר גבינת מונסטר.

==היסטוריה==
מקור השם של העיר הוא מהפרובינציה האירית מנסטר, ולא קשורה כלל לעיר מינסטר (Münster) הגרמניה. נזירים אירים שהגיעו לאזור יחד עם סמסון מדול, החליטו להקים במקום מנזר. 

כעיר מוקפת חומה משנת 1308 היא הייתה ממייסדות הדקאפול בתקופת האימפריה הרומית הקדושה ב-1354.

במאה השש עשרה העיר עברה רפורמה פרוטסטנטית ובעיר התחוללו קרבות במסגרת מלחמת שלושים השנים בין הקתולים לפרוטסטנטים. 

המנזר של מונסטר נסגר ב-1791.

קרבות מלחמת העולם הראשונה הביאו להרס של 85% מהעיר ואוכלוסיית העיר צנחה ב-2,000 תושבים מהמפקד של שנת 1910 למפקד של 1921. גם מלחמת העולם השנייה הביאה למונסטר הרס רב. עד 2011, אוכלוסיית העיר לא חזרה לכמות שהייתה לפני שתי מלחמות העולם.

==ערים תאומות==
* 
* 

==קישורים חיצוניים==
 
* 
* [http://www.ville-munster68.fr/ אתר הבית של העיר]

קטגוריה:או-רן: קומונות
גוסטב מי

גוסטב מי (בגרמנית: Gustav Adolf Feodor Wilhelm Ludwig Mie; 29 בספטמבר 1869 - 13 בפברואר 1957) היה פיזיקאי גרמני, ידוע בזכות עבודתו על חישוב הפיזור של גלים אלקטרומגנטיים על ידי מבנים ספיריים, במאמר שפורסם ב-1908 תחת השם "תרומות לאופטיקה של סביבה טורבידית, בפרט עבור תמיסת קולואידים של מתכות" ( “Contributions to the optics of turbid media, particularly of colloidal metal solutions”).

על ידי פתרון של משוואות מקסוול סיפק מי הסבר תאורטי לספקטרום הבליעה של חלקיקי זהב הכולל את תדירות הפלזמון. בתאוריה זו הוא קובע את תלות תדירות הפלזמון בגודל הספירה על ידי פיתוח טור לשינוי השדה האלקטרומגנטי במרחב. המושג "פיזור מי" תקף גם היום ומתייחס לתיאור פיזורן של קרניים אלקטרומגנטיות מחלקיקים בעלי ממדים דומים לאורך הגל.

==קישורים חיצוניים==

קטגוריה:פיזיקאים שעל שמם כוכב לכת מינורי
קטגוריה:פיזיקאים גרמנים
קטגוריה:בוגרי אוניברסיטת רוסטוק
קטגוריה:בוגרי אוניברסיטת גטינגן
קטגוריה:גרמנים שנולדו ב-1868
קטגוריה:גרמנים שנפטרו ב-1957
יצחק אייזיק וייס (סבליאבה)

הרב יצחק אייזיק וייס (כ"ב באדר תקפ"ד, 1824 - כ"ב באדר ב' תרנ"ד, 1894) היה רב חסידי-הונגרי. כיהן כרבה של סְבַליאַבָה (סוואליווע) ובהמשך כראב"ד מונקאטש. מחבר הספרים בית יצחק ודברי יצחק.

==ביוגרפיה==
נולד במונקאטש לרבי אברהם וייס, בנו של רבי שמואל צבי, שו"ב בקאלוב. נקרא על שם רבי יצחק אייזיק מקאליב, שאביו גדל אצלו לאחר שהתייתם בילדותו. בילדותו נסע עם אביו לחצרו של רבי צבי אלימלך מדינוב. נישא לחיה בתו של ר' קלונימוס קלמן אייזדארפער, עשיר מהכפר פאסיקא הסמוך למונקאטש. במשך 17 שנה היה סמוך על שולחן חמיו ("קעסט") ולאחר פטירתו אצל חמותו. 

לאחר נישואיו בשנת תר"א, עת נפטר רבי צבי אלימלך מדינוב, החל לנסוע יחד עם אחיו רבי שמואל צבי, לרבי יהודה צבי מראזלא, חתנו של רבי צבי הירש מזידיטשוב. לאחר פטירתו בשנת תר"ח היה חסידו של רבי שלום רוקח מבעלז. בספריו הוא מביא מדברי תורתו של רבו זה. לאחר פטירתו של רבי שלום מבעלז החל לנסוע לחצרו של רבי יצחק אייזיק מזידיטשוב ולאחריו החל לנסוע לרבי חיים מצאנז. רבו רבי יצחק אייזיק מזידיטשוב מינהו להעתיק ולערוך את כתביו. בנוסף נסע לחצרותיהם של רבי צבי הירש מרימנוב, רבי ישראל מרוז'ין ורבי חיים מקוסוב.

בשנת תרי"ט (1859) התמנה לרבה של סוליבה (כיום סבליאבה, אוקראינה), בה כיהן כ-20 שנה. בקהילה זו היו לו מספר שונאים שמיררו את חייו. בהוראת רבו מזידיטשוב נאות לקבלת משרה חדשה, ובשנת תרל"ז בחר מתוך מספר הצעות רבנות, לכהן כראב"ד מונקאטש, לצד רב העיר רבי שלמה שפירא. בתפקיד זה כיהן עד סוף ימיו. בנוסף לעיסוקו בהלכה ובתלמוד, עסק גם בקבלה. הוא נודע בהתמדתו המופלגת, ובשיעוריו הקבועים בספרים שונים כמו תלמוד בבלי, רי"ף, רמב"ם, רא"ש, ארבעת חלקי שולחן ערוך וספר הזוהר.

בין תלמידיו היה אחיינו רבי יוסף מאיר וייס, האדמו"ר הראשון מספינקא.

בנו ר' קלונימוס קלמן וייס היה שו"ב בווייאן ובקאפיש. רבי שלום גולדנברג (-תרע"ח) מילא את מקומו לאחר שעבר למונקאטש, והקים ישיבה במקום. מחבר ספר "דברי שלום". לאחר פטירתו מילא את מקומו בנו רבי חיים יהודה לייב, עד הירצחו בשואה.

חתן נוסף היה רבי אלימלך מטאש. נכדו הוא ישכר דב וייס.

חתן נוסף היה רבי אפרים פישל אברהם אפשטיין בן רבי מרדכי מזידיטשוב, מגזע הרמ"א, המהרש"ל הט"ז והלבוש.

== אילן יוחסין ==

==ספריו==
*בית יצחק - על מסכת מגילה, הוצאה ראשונה מונקאטש תרנ"ז
* 
* 
* 

רבי יצחק אייזיק כתב רבות ועליית גגו הייתה עמוסה בכתבי יד, אך רובם אבדו בשואה טרם הודפסו.

==לקריאה נוספת==
* בית יצחק, מהדורת בני ברק תשסט, עמ' שפב-שצד: "תולדות המחבר".
*קהילות המבשר, גיליון 244, י"ז באדר ב' תשע"ד, "אקדמות מילין".
*עלים לתרופה גיליון תתק"ה, י"ט באדר ב' תשע"ד.

==קישורים חיצוניים==
*[http://www.ivelt.com/forum/viewtopic.php?t=26074 אשכול אודותיו] בפורום היידי "אידישע וועלט פארומס".

קטגוריה:רבנים הונגרים
קטגוריה:רבנים חסידים
קטגוריה:רבני בעלז
קטגוריה:מוקצ'בו: רבנים
קטגוריה:אבות בתי דין
יצחק
ג'ון טינדל

ג'ון טינדל (באנגלית: John Tyndall; 2 באוגוסט 1820 - 4 בדצמבר 1893) היה פיזיקאי בריטי, בין החשובים במאה ה-19, נולד במחוז קרלו שבאירלנד. עבודותיו החלו להתפרסם בשנות ה-50 של המאה ה-19 ממחקריו על דיאמגנטיות. בהמשך, הוא פרסם תגליות בנוגע לתכונותיו הפיזיקליות של אוויר וקרינת אינפרא-אדום. טינדל נחשב לחלוץ בתחומים אלה ולמעשה היה הראשון שמדד באופן מדויק את בליעת האור היחסית בתחום האינפרא האדום של גזים שונים באוויר דוגמת חמצן, חנקן, פחמן דו-חמצני, מתאן ואוזון. התרמופייל (Thermopile), המכשיר בו השתמש לצורך מדידותיו, הוא ציון דרך מוקדם בהיסטוריית הספקטרוסקופיה של בליעת אור בגזים בתחום האינפרא-אדום.

כמו כן, טינדל פרסם למעלה מתריסר ספרים שהנגישו תגליות ניסוייות עדכניות מהמאה ה-19 לקהל הרחב. אחת התגליות החשובות, שנובעת כמסקנה מאחד הניסיונות שערך, היא גילוי אפקט החממה.

== הנצחה ==
הרי טינדל במרכז חצי האי אירוסמית', בחוף לובה, בארץ גרהאם שבאנטארקטיקה, נקראים על שמו של ג'ון טינדל.

== ראו גם ==
*יוניס ניוטון פוט

== קישורים חיצוניים ==

* 
* 
* 

== הערות שוליים ==

קטגוריה:זוכי המדליה המלכותית
קטגוריה:פיזיקאים בריטים
קטגוריה:בריטים שנולדו ב-1820
קטגוריה:בריטים שנפטרו ב-1893
דנה גולדברג

דנה גולדברג (נולדה ב-1 במרץ 1979) היא משוררת ויוצרת קולנוע ותיאטרון ישראלית.

==ביוגרפיה==
גולדברג למדה במדרשה לאמנות ובמכללת בית ברל, ובמקביל החלה את דרכה כמשוררת. שיריה התפרסמו בכתבי העת "המעורר", "עתון 77", "הליקון" ו"שבו", והיא הייתה חברת מערכת בכתב העת המקוון לשירה "דג אנונימי?". ספר השירה פרי עטה, "אלמוגים כתומים", ראה אור בשנת 2011 בהוצאת קשב לשירה.

החל משנת 2003 יצרה גולדברג סדרה של סרטים קצרים, בהם 'אליגטור' (2009) שהפיקה מיכל ויץ, אשר זיכה אותה בפרס הבמאית המבטיחה בפסטיבל הבינלאומי לסרטי נשים רחובות. ב-2012 יצא לאקרנים סרטה הראשון באורך מלא, "אליס", העוסק בקורותיה של אישה העובדת במשמרת לילה כאחות בפנימייה שיקומית ומעבירה את ימיה בשינה. הסרט זכה בשלושה פרסים בפסטיבל ירושלים לקולנוע 2012 ובציון לשבח בפסטיבל הבינלאומי לסרטי נשים רחובות, ונבחר כסרט הפתיחה של הפסטיבל לקולנוע ישראלי בברלין בשנת 2014. בשנת 2018 יצא לאקרנים הסרט "מות המשוררת", שביימה ביחד עם אפרת מישורי. השתיים גם כתבו במשותף את התסריט לסרט, שבו מופיעות בתפקידים הראשיים יבגניה דודינה וסמירה סרייה.

גולדברג ומישורי הקימו בשנת 2016 את "קינוקלאן", עמותה שפועלת להפקתן ולהפצתן של יצירות קולנועיות וספרותיות הנותנות ביטוי לעולמן של נשים, מנקודת מבטן.

בתחום התיאטרון כתבה גולדברג את המחזה 'אב, אם, זונה', שהתפרסם בכתב העת "מסמרים" והועלה בפורמט של 'קריאה מבוימת' במסגרת פסטיבל 'צו קריאה' (2010). מחזה נוסף בבימויה, 'אסתי של האורנים', הוצג בפסטיבל 'תיאטרונטו' בשנת 2014.

==קישורים חיצוניים==

* 

* 
* 
* יאיר טלמור, [http://gogay.co.il/item.php?id=2310 דנה לא נמה], באתר GoGay, 11 בינואר 2006

== הערות שוליים ==

קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:במאיות קולנוע ישראליות
קטגוריה:במאי קולנוע ישראלים
קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:במאי קולנוע להט"בים ישראלים
קטגוריה:להט"בים ישראלים
קטגוריה:להט"ביות ישראליות
קטגוריה:בוגרות המדרשה לאמנות
קטגוריה:בוגרי המדרשה לאמנות
קטגוריה:בוגרות המכללה האקדמית בית ברל
קטגוריה:בוגרי המכללה האקדמית בית ברל
קטגוריה:ישראליות שנולדו ב-1979
קטגוריה:ישראלים שנולדו ב-1979
ציפי לוין בירון

ציפי לוין בירון (נולדה ב-15 בפברואר 1955) היא סופרת ישראלית, מרצה באוניברסיטת תל אביב במרכז צימבליסטה ומרצה אורחת במחלקה לספרות משווה באוניברסיטת בר-אילן.

==ביוגרפיה==

לוין בירון נולדה בתל אביב. למדה בתיכון בליך. בוגרת תואר ראשון באוניברסיטת בר-אילן תנ"ך וספרות עברית, תואר שני בפילוסופיה יהודית ובעלת ודוקטורט בספרות משווה. סיימה תוכנית ארבע שנתית במסלול רבנות חילונית של "תמורה" בירושלים, לימדה בקהילה הקונסרבטיבית של מכבים- רעות ובקהילה הרפורמית של קריית אונו.
*עבודת הדוקטורט על שקיעי זהות יהודית ביצירתה של נטליה גינצבורג בתהליך עריכה לקראת הוצאתה לאור כספר.
*מאמר מסכם של התזה שלה יצא לאור באנגלית בספר הכנס "מסביב לנקודה" - הכנס נערך בדצמבר 2012 באוניברסיטת בר-אילן, ועסק בתרבויות יהודיות.
* מאמר שלה על פרשת השבוע התפרסם בספר על פרשות שבוע שיצא מטעם מרכז הרצוג ב-2004.
* מאמר על עבודתה ועל יצירתה האקדמית והספרותית פורסם במוסף הספרות של מעריב ב-6 במרץ 2014

שיריה התפרסמו בירחונים ספרותיים כגון: קשת החדשה, דימוי, מאזנים, עלי שיח, עיתון 77 וכמו כן במדורי הספרות של העיתונים "הארץ" "מעריב" ו"ידיעות אחרונות".

==ספריה==
* 1995 - טמונת חול, עריכה: איתמר יעוז קסט, הוצאת עקד. מלגת מ"קרן עמו"ס" שבלישכת נשיא המדינה.
* 2001 - קריאה בכבד, הוצאת הקיבוץ המאוחד. מלגת "קרן רבינוביץ" לספרות ואומנות של עיריית תל אביב.
* 2006 - כריכה רכה, הוצאת הקיבוץ המאוחד-סדרת ריתמוס. פרס מפעל הפיס.
* 2010 - תורת היחסות של האננס, הוצאת הקיבוץ המאוחד - סדרת ריתמוס. שיר מספר זה זכה במקום הראשון בתחרות ארצית מטעם ארגון "קולך".
* 2015 - רועָה של נמרים - שקיעי זהות יהודית ביצירתה של נטליה גינזבורג, הקיבוץ המאוחד.

==חיים אישיים==
נשואה ואם לארבעה ילדים.

==לקריאה נוספת==
* יוסף, באנתולוגיה "תמונה קבוצתית" (ספרות ישראלית במאה ה-21), עמ' 544–545, הוצאת כרמל, 2017.

==קישורים חיצוניים==
* 
* 
* [http://www.tkasim.org.il/49949/הרב-ציפי-לוין-בירון הרב ד"ר ציפי לוין בירון], טקסים
* [http://www.nillydagan.com/סופ-ש-שירה-מספר-20/400-ציפי-לוין-בירון ציפי לוין בירון], האתר של נילי דגן
* [http://musaf-shabbat.com/2011/01/20/כמו-יהודי-נודד-שעל-גבו-תרמילי-מילים-רו/#more-802 תורת היחסות של האננס, ציפי לוין בירון], מוסף מקור ראשון לשבת
* 
* [https://web.archive.org/web/20140808071945/http://www.saritpoetry.co.il/ayen.erechshira/ayen_erech_shira12.pdf ציפי לוין בירון],saritpoetry

==הערות שוליים==

קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:סופרות ישראליות
קטגוריה:סופרים ישראלים
קטגוריה:סגל אוניברסיטת תל אביב: מדעי הרוח
קטגוריה:בוגרות תיכון בליך
קטגוריה:בוגרי תיכון בליך
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:ישראליות שנולדו ב-1955
קטגוריה:ישראלים שנולדו ב-1955
אנלוגיות כבידה

אנלוגיות כבידה הן ניסיונות למדל תופעות שונות של יחסות כללית (כמו חורים שחורים וגאומטריות קוסמולוגיות) באמצעות מערכות פיזיקליות אחרות, כדוגמת אקוסטיקה בזורם נע, הליום על-נוזלי, עיבוי בוזה-איינשטיין, גלי כבידה במים והתפשטות של גלים אלקטרומגנטיים בתווך דיאלקטרי. תפקידן של אנלוגיות אלה הוא לספק דרכים חדשות להסתכל על בעיות פיזיקליות, לאפשר ליישם רעיונות מתחומי מדע אחרים וליצור הזדמנויות לניסויים מעשיים במערכת האנלוגית לספק מסקנות על התופעה המקורית.

==ראו גם==
*מטריקה אקוסטית
*חור שחור אקוסטי

== קישורים חיצוניים ==
* [https://web.archive.org/web/20060913131640/http://relativity.livingreviews.org/Articles/lrr-2005-12/ Analogue Gravity] - סקירה של אנלוגיות כבידה שונות
* [https://web.archive.org/web/20120313041242/http://hermes.aei.mpg.de/lrr/2005/12/article.xhtml "אנלוגיות כבידה"], ניתוח מתמטי מפורט

קטגוריה:תורת היחסות הכללית
סינגלט

דיאגרמת רמות אנרגיה של: מצב היסוד, בו יש שני אלקטרונים מזווגים בעלי ספינים הפוכים; מצב מעורר סינגלט, בו ישנו אלקטרון מעורר והאלקטרונים עדיין בעלי ספינים הפוכים; ומצב מעורר טריפלט, בו האלקטרונים בעלי אותו ספין
סינגלט (אנגלית: Singlet) הוא מצב קוונטי בו יכולים להימצא אטום או מולקולה, המוגדר עבור מספר קוונטי של ספין כולל, S, השווה לאפס (S=0).

כאשר אטום או מולקולה בולעים פוטון בתחום הנראה או בעל-סגול (UV) יכול להתרחש עירור של אלקטרון, כלומר עליה של אלקטרון מהרמה האנרגטית בה הוא נמצא לרמה אנרגטית גבוהה יותר. סינגלט יכול להוות מצב יסוד (המצב האנרגטי הנמוך ביותר) ונקרא S<sub>0</sub>, אך לרוב מדובר במצב מעורר (S<sub>1</sub>), כלומר בעל אנרגיה גבוהה יותר ממצב היסוד. המונח סינגלט מקורו ב-single, שפירושו יחיד, כיוון שקיים רק מצב קוונטי אחד עבור סינגלט נתון. לעומת זאת, טריפלט, שגם הוא מצב מעורר אבל עם ספין השווה לאחד (S=1), כולל שלוש אפשרויות מבחינה קוונטית (מיוונית, טרי - שלוש).

במצב סינגלט, לאלקטרון המעורר ולאלקטרון ברמת היסוד ספינים בכיוונים מנוגדים זה לזה. במצב טריפלט, לאלקטרון המעורר ולאלקטרון במצב היסוד ספין באותו כיוון.

==ראו גם==
* ספין
* טריפלט
* פלואורסצנסיה
* מטריצות פאולי

קטגוריה:ערכים שבהם תבנית בריטניקה אינה מתאימה
קטגוריה:מכניקת הקוונטים